62024TJ0549_INF
Sodba Splošnega sodišča (prvi senat) z dne 14. januarja 2026 –Schönegger Käse-Alm/EUIPO – Jumpseat3D plus Germany (Rebell)
(Zadeva T‑549/24)
„Znamka Evropske unije – Postopek za razveljavitev – Besedna znamka Evropske unije Rebell – Razglasitev delne razveljavitve – Odločba, izdana po tem, ko je Splošno sodišče razveljavilo prejšnjo odločbo – Člen 72(6) Uredbe (EU) 2017/1001 – Prekinitev postopka – Člen 106(1)(b) Uredbe 2017/1001 – Nadaljevanje postopka – Člen 72(1) Delegirane uredbe (EU) 2018/625 – Zahteva za razveljavitev – Člen 63(1) Uredbe 2017/1001 – Obvestila zastopnikom – Člen 60(1) Delegirane uredbe (EU) 2018/625“
1.
Ničnostna tožba – Razveljavitvena sodba – Učinki – Obveznost sprejetja izvedbenih ukrepov – Obseg – Upoštevanje tako obrazložitve kot izreka sodbe
(člen 266 PDEU; Uredba Evropskega parlamenta in Sveta 2017/1001, člena 72(6))
(Glej točko 20.)
2.
Znamka Evropske unije – Tožbeni postopek – Tožba pri sodišču Unije – Pristojnost Splošnega sodišča – Ponovni preizkus dejanskega stanja ob upoštevanju dokazov, ki so bili prvič predloženi pred njim – Izključitev
(Uredba Evropskega parlamenta in Sveta 2017/1001, člena 72 in 95(2))
(Glej točko 34.)
3.
Ničnostna tožba – Razlogi – Tožba zoper odločbo odbora za pritožbe pri Uradu Evropske unije za intelektualno lastnino (EUIPO), s katero je bila razglašena delna razveljavitev znamke Evropske unije – Tožbeni razlog, ki se nanaša na kršitev v zvezi z obvestili EUIPO drugi stranki v postopku – Nemožnost tožeče stranke, da se sklicuje na domnevno kršeno pravico – Nujnost biti naslovnik uveljavljane pravice
(člen 263 PDEU; Uredba Komisije 2018/625, člen 60(1))
(Glej točki 45 in 46.)
4.
Ničnostna tožba – Razlogi – Tožba zoper odločbo odbora za pritožbe pri Uradu Evropske unije za intelektualno lastnino (EUIPO) v zvezi s postopkom za razveljavitev – Kršitev postopka – Možnost doseči razveljavitev izpodbijane odločbe z dokazom verjetnosti drugačne odločbe, če te nepravilnosti ne bi bilo
(člen 263 PDEU)
(Glej točko 48.)
Izrek
1.
Tožba se zavrne.
2.
Vsaka stranka nosi svoje stroške.